SA11
Exported from Holy-Writings.com on 2026-06-21 - 1 clipping

雜阿含經 (一一)

如是我聞： 一時，佛住舍衞國，祇樹，給孤獨園。

爾時，世尊告諸比丘： 「色無常 若因若縁，生諸色者，彼亦無常。 無常因、無常縁所生諸色，云何有常。 如是，受⋯想⋯行⋯識無常。 若因、若縁生諸識者，彼亦無常。 無常因、無常縁所生諸識，云何有常。 如是，諸比丘，色無常，受⋯想⋯行⋯識無常。 無常者則是苦，苦者則非我，非我者則非我所。

「聖弟子如是觀者厭於色，厭於受⋯想⋯行⋯識。 厭者不樂。 不樂則解脱。 解脱知見： 『我生已盡，梵行已立，所作已作。 自知不受後有。』」

時，諸比丘聞佛所説歡喜，奉行。
-- SA11 — Taisho Tipitaka (CC0-1.0)